

Arkivsak-dok. 78 - 16

Saksbehandler: Rolf Åsbø

Behandles av: Møtedato:

Sandnes Eiendomsselskap KF 02.06.2016

**Prosjekt 21014 - Kostnadsoverslag 2 for nytt hovedbygg til Soma rusvern**

**1. Bakgrunn for saken**

I styresak 154/15 ble det vedtatt å videreutvikle prosjektet og utlyse konkurranse iht. utarbeidet framdriftsplan.

|  |  |  |  |  |  |
| --- | --- | --- | --- | --- | --- |
| **Prosjekt** | **Budsjett** | **Bevilget før** | **2016** | **2017** | **Rest** |
| Prosjektnr: 21014Ansvar: 30Tjeneste: 2611 Husbanktilskudd | 101,0 mill32,1 mill | 4,0 mill | 70,0 mill | 27,0 mill | 0 |

I denne saken legger daglig leder frem forslag til kostnadsoverslag 2 for nytt hovedbygg til Soma rusvern.

**2. Saksopplysninger**

Denne anskaffelsen er omfattet av lov om offentlige anskaffelser, og har blitt kunngjort i DOFFIN (Database for offentlige innkjøp).

Basert på utarbeidete planer og kravspesifikasjoner ble konkurransen utlyst som modifisert totalentreprise i åpen anbudskonkurranse iht. NS 8407:2011.

Det kom inn 9 tilbud innen innleveringsfristen. En tilbyder ble avvist grunnet forhold ved tilbyderen.

De innkomne tilbudene er ferdig evaluert iht. kriterier gitt i konkurransegrunnlaget.

Evalueringsarbeidene er utført av Knut Haavardsholm (anskaffelse) og Rolf Åsbø (prosjektansvarlig).

Det økonomiske mest fordelaktige tilbud basert på følgende tildelingskriterier er valgt:

|  |  |
| --- | --- |
| Pris og prisbetingelser | Vekt: 100 prosentpoeng |

Frøiland Bygg AS ble vinner av konkurransen.

Karensperioden er satt til 14 dager etter utsending av tildelingsbrev. I denne perioden har leverandørene anledning til å påklage avgjørelsen av vinner inn for KOFA. Karensperioden utløper 06.juni 2016.

|  |  |
| --- | --- |
| Kostnadsoppstilling: |  |
|  |  |  |
|  | **K 0** | **K II** |
|  |  |  |
| 1.00 Felleskostnad | 0 | 480 000 |
| 2.00 Bygging (totalentreprise) | 0 | 47 500 000 |
| 3.00 VVS- inst. | 0 | 140 000 |
| 4.00 El. inst. | 0 | 110 000 |
| 5.00 Tele- og kont. int. | 0 | 315 000 |
| 6.00 Andre inst. | 0 | 0 |
|  **SUM 1-6 HUSKOSTNAD** | 0 | 48 545 000 |
| 7.00 Utendørsanlegg | 0 | 510 000 |
| **SUM 1-7 ENTR. KOSTNAD** | 0 | 49 055 000 |
| 8.00 Generelle kostnader | 0 | 5 990 000 |
| **SUM 1-8 BYGGEKOSTNAD** | 0 | 55 045 000 |
| 9.00 Spesielle kostnader | 0 | 19 985 000 |
| **SUM 1-9**  | 0 | 75 030 000 |
| 10.00 Marginer | 0 | 7 470 000 |
| **SUM 0-10 PROSJEKTKOSTNAD** | 101 000 000 | 82 500 000 |

Forklaring til kostnadsoppstillingen:

1.00 Felleskostnader er byggherrens kostnader som kommer i tillegg til entreprisen.

2.00 Totalentreprise, inkluderer rivearbeider, byggekostnader, VVS, elektro,

 tele/automatikk, heis, utomhusanlegg og prosjekteringskostnader.

3.00 VVS kostnader som ikke er inkludert i post 2

4.00 El. inst. som ikke er inkludert i post 2

5.00 Tele- og automasjonsinstallasjoner som ikke er inkludert i post 2.

6.00 Andre inst. er inkludert i post 2.

7.00 Utendørsanlegg som ikke er inkludert i post 2

8.00 Generelle kostnader som ikke er inkludert i entreprisen.

9.00 Spesielle kostn. omfatter inventar/utstyr og mva.

1. Marginer omfatter prisstigning (4% av sum 1-7), og uforutsette utgifter
(10% av sum 1 – 8 (10% grunnet riveobjekt)).

**Fremdrift:**

Fremdriftsplanen som ble vedtatt i byggeprogrammet (K0) videreføres.

Hovedbygget skal stå ferdig i desember 2017. Rivning av eksisterende bygg, bygging av ny robustbolig, og komplettering av utomhusanlegget skal stå ferdig i mai 2018.

**Vurderinger:**

Det er i K0 avsatt 101,0 millioner kroner til dette prosjektet. Kostnadsoverslag 2 viser behov for 82,5 millioner kroner. Det finansielle resultatet er innenfor den økonomiske rammen.

Det anbefales at prosjektet nytt hovedbygg til Soma rusvern, realiseres.

**Forslag til vedtak:**

1. Kostnadsoverslag 2 (K2) med total ramme på kr. 82,5 millioner, godkjennes.
2. Etablering av kontrakt med vinner av konkurransen, godkjennes.
3. Fremdriftsplan med ferdigstilling av hovedbygg i desember 2017, rivning av eksisterande bygg, bygging av ny robustbolig, og komplettering av utomhusanlegget i mai 2018, godkjennes

Sandnes Eiendomsselskap KF, 23.05.2016

Torbjørn Sterri

Daglig leder